Posts categorized as "myutsawkasa.blogbaker.com"
Myen Asuya Balik Dap Hte Hpyendap Ni Mara Kata Mung Masha Ni Hpe Hkan Rim, Jahkrit Shama Hkawm Nga
August 3, 2014 ya shani 12:00pm ten ram hta Manmaw Ginwang Daw Hpum Yang na Myen Balik hte Ts.Y.Hp ni pawng nna Hka La mare ja maw kaw ja htu nga ai mung masha marai (42) hte ja htu jak (16) hpe sa rim mat wa ai lam shiga na chye lu ai.
August 3, 2014 ya shani hta mung KIA Masat (2) Dap Ba npu Dap Dung (14) ginra Tsa Tsing mare sa lam Numshe kaw du nga ai Myen dap Hk.L.Y-(80) na Maj. Heing Thet Win woi awn ai hpung hte Hk.L.Y-(297) pawng hpawm hpyen hpung ni Lai wa lai sa mung masha ni hpe mara kata majoi joi san jep, sawk, jahkrit shama re lam galaw nga ai lam lam shiga na chye lu ai.
Majoi majoi rim, majoi majoia sat, kam ai hku galaw, kam ai hku zingri rai nga ai Myen asuya hte asuya hpyendap ni hpe mung shawa n-gun hte kahkyin nna lawan gasat shamyit kau ra sai.
KIA Dap Dung (8) Ginra Bang Pu Hte Ding Gri Lapran Kaw Gasat Poi Byin
Aug 1, 2014 ya shani jahpawt daw 10:50am ten ram hta lahta Sam Mung KIA Masat (4) Dap Ba npu Dap Dung (8) ginra "Bang Pu" hte "Ding Gri" lapran hta tinang KIA hpyen hpung ni shara la nga ai kaw Myen asuya dap Hk.L.Y-(45,69,241) pawng hpawm hpyen hpung n-gun (200) grupyin gale pru wa ai majaw laja lana gasat poi byin ai lam shiga na chye lu ai.
Ndai gasat poi hta tinang KIA maga na ni Jau Gawng ladat hte Myen dap maga na ahkyak ai lawu tsang Myen du (2) ram hpe lu gap kau nna Myen dap ni ram ram wa hkala nba hkrum mat ai lam shiga na chye lu ai.
Myen Hpyen Shamu Shamawt Shiga
Aug 1, 2014 ya shani 3:30pm ten ram hta Jinghpaw Mung Manmaw Mare de na Myen asuya hpyen Modo (3) hta n-gun (70) jan jawn nna Myo Thit-Laiza lam maga de lung wa sai lam shiga na chye lu ai.
KIA Dap Dung (8) Dap Dingsa Kaw Laja Lana Gasat Poi Byin
July 31, 2014 ya shani 11:30am ten ram hta lahta Sam Mung KIA Masat (4) Dap Ba npu Dap Dung (8) daju Dap dingsa kaw Myen asuya dap Hk.M.Y-(69), Hk.L.Y-(241) pawng hpawm dap n-gun (100) daram hte tinang KIA hpyen dap MHH Kung (2) ni gasat poi laja lana byin ai lam shiga na chye lu ai.Â
Ndai gasat poi hta Myen asuya dap maga na Mang (6) hpe tinang KIA dap ni mu la ai lam shiga na chye lu ai.
GBF La Sang Awng A Gwi Htu Pa Dap Hta Myen Asuya Dap Ni Shara Wa La Kau
Lai wa sai bat laman hta Jinghpaw Mung Waimaw Ginwang Gwi Htu Yang hta nga ai BGF La Sang Awng wa hpung ni gaw shanhte dap kata na Lawu Tsang hpa-awn ni hte hpyenla ni yawng hpe Pang Wa de hpyen hpaji sharin wunkat wa la mu ngu nna yawng hpe shalun kau nhtawm dai shara hta Myen asuya dap Hk.L.Y-(29) dap ni bai shara wa galai nga sai lam shiga na chye lu ai.
KIA Dap Dung (8) Ginra Nam Sung Kaw Gasat Poi Laja Lana Byin
July 30, 2014 ya shani 5:50pm ten ram hta lahta Sam Mung KIA Masat (4) Dap Ba npu Dap Dung (8) ginra tinang KIA ni nga ai Nam Sung dap dingsa de Myen asuya dap Hk.L.Y-(69, 242) pawng hpawm hpyen hpung n-gun (120) daram sinant kaba ni hte shawng gap sharu bun nna 6:25pm ten ram hta lagaw lam hku nna bai htim lung wa ai majaw gasat poi laja lana byin ai lam shiga na chye lu ai.
Ndai gasat poi hta myit rum hpyen hpung MNDAA ni hku nna mung shingdu maga hku sinant kaba ni gap garum ai majaw myen asuya dap ni ram ram si hkala hkrum mat ai lam shiga na chye lu ai. Tinang KIA maga na marai (1) sha loi li hkala ai lam shiga matut na chye lu ai.
BGF La Sang Awng Wa Hpung Ni Shangun Ai Masha Ja Maw Hkan Gumhpraw Atik Anang Hpyi Sha Hkawm Nga
Sadung Ginwang, Shangaw Ginwangdaw, Shangaw Ninghtawn kata rai nga ai Chawng Sung Bam Bing Ja Maw kaw Salang Zau La hte Wunpawng Num la da ai Tsi Sara Ko Moe yan gaw Ja Maw kaw nna Ja htu sha nga ai Ja htu masha ni kaw 24-25/7/2014 ya shani, Gumhpraw atik anang, njaw nmai hpyi sha lai wa sai lam nga ai. Ndai Gumhpraw hpe La Sang Awng War hpung ni hpyi shangun ai lam hpe chye lu ai.
por_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn